Laktobacily,,6''pri HIT
Dobrý deň prosím vás môžem pri histaminovej intolerancii brať namiesto probiotík probiofix imun laktobacily ,,6''? Keďže aj nevhodné probiotika môžu uškodi.Ďakujem za radu
Dobrý deň,
ďakujeme za Vašu otázku.
Pri histamínovej intolerancii sa na zlepšenie celkového stavu odporúča pravidelné užívanie probiotík. V zložení probiotík Lactobacily "6" prevažujú probiotické kmene, ktoré sa považujú za vhodné/prospešné alebo neškodné pri HIT. Kmeň Lactobacillus helveticus patrí medzi sporné kmene, keďže môže meniť histidín obsiahnutý v jedle prostredníctvom histidíndekarboxylázy na histamín. Odpoveď organizmu pri histamínovej intolerancii je však individuálna a preto v prípade, že sa rozhodnete pre zmenu probiotík, je potrebné sa pri riadiť podľa toho, ako na ne reaguje Váš organizmus.
Prajem pekný zvyšok dňa.
S pozdravom
PharmDr. Veronika Kiabová